**NAVODILA ZA DELO PRI POUKU ANGLEŠČINE V 1. RAZREDU (9. 4. 2020)**

Dragi prvošolec,

saj veš, najprej pozdrav [Hello hello, can you clap your hands](https://www.youtube.com/watch?v=fN1Cyr0ZK9M) ... Poglej skozi okno. Kakšno je vreme danes? [How’s the weather today?](https://www.youtube.com/watch?v=XCgiIoVZu54&t=16s) Preveri in pobarvaj v vremenski tabeli v zvezku. Zapojva še [If you're happy](https://www.youtube.com/watch?v=l4WNrvVjiTw).

Kako pa ti gre poznavanje barv? Da ponoviš barve, zapoj znova pesem o [mavrici](https://www.youtube.com/watch?v=tRNy2i75tCc).  Zapleši še z velikonočnim [zajčkom](https://www.youtube.com/watch?v=Tyyh8rhwKQ8).Bravo, pa si tudi števila do 10 ponovil! Odlično ti gre.

Se spomniš Pikija? Psička, ki je pomagal mami in očetu? Tudi Piki praznuje veliko noč, [poglej](https://www.youtube.com/watch?v=h83JT268Ax4&feature=emb_logo) si, kaj počne. Poskusi najti jajčka še pred njim.

Zdaj pa še odpri zvezek in nariši VELIKO velikonočno jajce in ga pobarvaj po svoji želji.

Lep pozdrav

učiteljica Vesna

P. S. Če boš imel težave, mi piši na [vesna.njenjic@os-velikapolana.si](mailto:vesna.njenjic@os-velikapolana.si)

**Spoštovani starši,**

z vašo pomočjo bi rada preizkusila eno od možnosti preverjanja znanja pri učencih. Stran <https://vocaroo.com/> ponuja možnost snemanja samo zvoka, s katero bi vi posneli odgovore vašega otroka.

Pripravila sem posnetek z barvami, ki si ga naj vaš otrok ogleda. Na strani <https://vocaroo.com/> najprej kliknete rdeči gumb za snemanje, nato pa predvajate [posnetek](https://video.arnes.si/portal/asset.zul?id=p1uhITZYXkcSOcIlNX2pgr3z&jwsource=cl). Ko vidi barvo, jo naj po angleško poimenuje. Posnetek bo barvo kazal približno 5 sekund. Takoj za barvo se pojavi tudi zapis v angleščini.

Ko zaključite s snemanjem, spet kliknete rdeči gumb, nato pa SAVE&SHARE in posnetek govora preprosto delite z menoj na več načinov. Kliknete lahko ikono za pismo, odpre se vaš email in samo pošljete na moj naslov. Lahko tudi kopirate (copy) povezavo, jo prilepite v email in mi jo pošljete.

Najlepša hvala za vašo pomoč!